दीपावली वर्ष में एक बार मनाया जाने वाला पर्व है , इसमें भारतीय हिंदू समाज के लोग अपने घर को अथवा उनसे जुड़ी उन सभी हर एक पहलू में नवीनता का समावेश करते हैं। दीपावली में लोग नए वस्त्र , घर की सामग्री बर्तन आदि खरीदते हैं। जिससे उनका मानना है कि ऐसा करने से उनके घर लक्ष्मी का सदैव वास रहता है , भंडार भरा रहता है। अपने घर कार्यालय आदि में रंग रोगन करते हैं , बर्तन आदि जो नित्य उपयोगी वस्तु उन्हें खरीदते है। उन सभी को साफ – सफाई करके उन्हें स्थापित किया जाता है। सभी लोग लक्ष्मी गणेश का पूजन कर एक – दूसरे को शुभकामनाएं देते हैं , अथवा प्राप्त करते हैं। अपने घरों में बिजली के जगमगाते झूमर बल्ब आदि से सजाते हैं और घी के दिए जलाते हैं। तदुपरांत सभी मिलकर दीपावली में विशेष रूप से पटाखे फुलझड़ियां आदि जलाकर वातावरण में प्रकाश का संचार करते हैं।